CELEX: 32006R1041
Language: bg
Date: 2006-07-07 00:00:00
Title: Регламент (ЕО) № 1041/2006 на Комисията от 7 юли 2006 година за изменение на приложение III към Регламент (ЕО) № 999/2001 на Европейския парламент и на Съвета по отношение на мониторинга върху трансмисивната спонгиформна енцефалопатия при животни от рода на овцетеТекст от значение за ЕИП.

Важна правна забележка

|

32006R1041

Официален вестник n° L 187 , 08/07/2006 стр. 0010 - 0013

		20060707Регламент (ЕО) № 1041/2006 на Комисиятаот 7 юли 2006 годиназа изменение на приложение III към Регламент (ЕО) № 999/2001 на Европейския парламент и на Съвета по отношение на мониторинга върху трансмисивната спонгиформна енцефалопатия при животни от рода на овцете(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии [1], и по-специално член 23, първи параграф от него,като има предвид, че:(1) Регламент (ЕО) № 999/2001 въвежда правила за мониторинг върху трансмисивната спонгиформна енцефалопатия (ТСЕ) при животни от рода на овцете.(2) На 8 март 2006 г. група експерти по ТСЕ при дребните преживни животни, ръководени от Референтната лаборатория на Общността за ТСЕ (РЛО), потвърдиха, че спонгиформната енцефалопатия по говедата (СЕГ) при тези животни не може да бъде изключена с оглед на резултатите от втората фаза на диференциалното изследване на мозъчни проби от две овце от Франция и една овца от Кипър. Беше поискано допълнително изследване, целящо да се изключи наличието на СЕГ при такива животни.(3) През месец април 2002 г. бившият Научен ръководен комитет към Европейската комисия (НРК) прие становище относно безопасни източници на материали от дребни преживни животни, ако заболяването от СЕГ при дребните преживни животни стане вероятно. В своето становище от месец ноември 2003 г. Научният форум по биологични опасности към Европейския орган по безопасност на храните (EFSA) одобри препоръките в становището на НРК по отношение на безопасността, свързана със СЕГ при определени продукти от дребни преживни животни.(4) Следва да бъде оценена значимостта на такива случаи на СЕГ във Франция и Кипър, където не може да бъде изключено наличието на СЕГ. С цел да се направи това, от особена важност е засиленият мониторинг върху СЕГ при овцете. Следователно, както и в съответствие със становищата на НРК и EFSA, мониторингът върху овце следва да бъде разширен, с цел да се подобрят програмите на Общността за унищожаване. Тези програми повишават също нивото на защита на потребителите, като допълнение към гарантирането на безопасни източници на продукти от овце чрез настоящите мерки, по-специално разпоредбите на Регламент (ЕО) № 999/2001 относно отстраняването на специфични рискови материали.(5) Разширеният мониторинг следва да бъде основан върху статистически обосновано наблюдение, целящо да се определи вероятното разпространение на СЕГ при овце във възможно най-кратки срокове, и обогатяване на познанията относно географското разпространение на това заболяване.(6) С оглед високото равнище на СЕГ при популациите от овце и кози добитък в Кипър, разширеният мониторинг върху животни от рода на овцете може да бъде ограничен в рамките на незаразените стада.(7) Програмата за мониторинг върху животни от рода на овцете следва да бъде преразгледана след последните шест месеца на ефективен мониторинг.(8) Регламент (ЕО) № 999/2001 следва съответно да бъде изменен.(9) С цел да се гарантира възможно най-високото равнище на защита на потребителите чрез оценка на възможното разпространение на СЕГ при животни от рода на едрия рогат добитък, измененията, направени с настоящия регламент, следва да влязат в сила без забавяне.(10) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Приложение III към Регламент (ЕО) № 999/2001 се изменя в съответствие с приложението към настоящия регламент.Член 2Настоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 7 юли 2006 година.За КомисиятаMarkos KyprianouЧлен на Комисията[1] ОВ L 147, 31.5.2001 г., стр. 1. Регламент, последно изменен с Регламент (ЕО) № 688/2006 на Комисията (ОВ L 120, 5.5.2006 г., стр. 10).--------------------------------------------------20060707ПРИЛОЖЕНИЕВ част II от приложение III към Регламент (ЕО) № 999/2001 точки 2 и 3 от глава A се заменят със следното:"2. Мониторинг върху животни от рода на овцете и козите, заклани с цел консумация от човекаa) Животни от рода на овцетеДържавите-членки изследват закланите здрави животни от рода на овцете в съответствие с минималния брой проби, изброени в таблица А от настоящата точка, и с правилата за вземане на проби, установени в точка 4.Таблица AДържава-членка | Минимален брой проби, взети от заклани здрави животни от рода на овцете [1] |Германия | 37500 |Гърция | 23000 |Испания | 41800 |Франция | 42400 |Ирландия | 40500 |Италия | 43700 |Нидерландия | 23300 |Австрия | 14300 |Полша | 23300 |Португалия | 14300 |Обединеното кралство | 44000 |Други държави-членки | всички |Чрез дерогация от минималния брой проби, изброен в таблица A, Кипър може да вземе решение да изследва само минимум две животни от рода на овцете, изпратени за клане с цел консумация от човека, от всяко стадо, където не са регистрирани случаи на СЕГ.б) Животни от рода на козитеДържавите-членки изследват заклани здрави животни от рода на козите, в съответствие с минималния брой проби, посочен в таблица Б от настоящата точка, и правилата за вземане на проби, установени в точка 4.Таблица БДържава-членка | Минимален брой проби, взети от заклани здрави кози [2] |Гърция | 20000 |Испания | 125500 |Франция | 93000 |Италия | 60000 |Кипър | 5000 |Австрия | 5000 |Други държави-членки | всички |в) Ако държава-членка изпитва затруднение при събирането на достатъчен брой заклани здрави животни от рода на овцете и козите, за да достигне определения за нея минимален брой на пробите, установен в букви а) и б), тя може да предпочете да замени максимум 50 % от своя минимален брой на пробите чрез изследване на умрели животни от рода на овцете и козите на възраст над 18 месеца в съотношение едно към едно и като допълнение към минималния брой на пробите, установен в точка 3. Освен това държава-членка може да предпочете да замени максимум 10 % от своя минимален брой на пробите чрез изследване на животни от рода на овцете и козите, умъртвени в рамките на кампания за ликвидиране на болестта, на възраст над 18 месеца в съотношение едно към едно.3. Мониторинг върху животни от рода на овцете и козите, които не са заклани с цел консумация от човекаВ съответствие с правилата за вземане на проби, установени в точка 4, и с минималния брой на пробите, посочени в таблица В и таблица Г, държавите-членки изследват животни от рода на овцете и козите, които са умрели или са били умъртвени, но които не са:- умъртвени в рамките на кампания за ликвидиране на болестта, или- заклани с цел консумация от човека.Таблица ВПопулация от заплодени овце и агнета в държава-членка | Минимален брой проби от умрели животни от рода на овцете [3] |> 750000 | 20000 |100000—750000 | 3000 |40000—100000 | 100 % до 1000 |< 40000 | 100 % до 200 |Таблица ГПопулация от кози, които са се окозили или са заплодени в държава-членка | Минимален брой на проби от умрели животни от рода на козите [4] |> 750000 | 10000 |250000—750000 | 3000 |40000—250000 | 100 % до 1000 |< 40000 | 100 % до 200 |[1] Минималният брой проби се установява, за да се вземе предвид обемът на броя заклани здрави животни от рода на овцете и е предназначен да осигури достижими цели. Минималният брой проби над 30000 позволява откриване на 0,003 % разпространение с 95 % сигурност.[2] Минималният брой на пробите се установява, за да се вземе предвид обемът на броя заклани здрави животни от рода на козите и разпространението на СЕГ в определена държава-членка. Той също е предназначен да осигури достижими цели. Минималният брой проби над 60000 позволява откриване на 0,0017 % разпространение с 95 % сигурност.[3] Минималният брой на пробите се установява, за да се вземе предвид обемът на популациите от овце и кози в определени държави-членки, и е предназначен да осигури достижими цели.[4] Минималният брой на пробите се установява, за да се вземе предвид обемът на популациите от овце и кози в определени държави-членки, и е предназначен да осигури достижими цели."--------------------------------------------------